‫שמש בלי סוף.‬
‫גלים בלי סוף.‬
‫שכחתי כבר מי הייתי‬ ‫לפני שעליתי על הגלשן שלי בפעם הראשונה.‬
‫הגאות שטפה את האישה שהייתי.‬
‫כשנמצאים על הגלשן, מרגישים כמו דף חלק,‬
‫מרגישים חופשיים להתמסר לגלים‬ ‫אשר ייקחו אותך לדבר הבא.‬
‫זה החופש להיות עצמך, באופן מושלם.‬
‫מציאת הגל המושלם,‬
‫בזמן שהמים עוטפים אותי ומחבקים אותי.‬
‫זה הבית.‬
‫כשיוצאים מהצד השני של הגל,‬
‫מרגישים כמו אדם חדש.‬
‫זו גרסה חדשה של עצמך.‬
‫הקוקוסים נראים מתוקים יותר בשמש.‬
‫תודה.‬
‫- קרול קוהל ב… -‬
‫- אודיסיאת גלישה -‬
‫בני האדם גלשו בקפלי מאז ימי הביניים.‬
‫- קפלי -‬
‫בבה לו אן, דוטי, סי.פי ואני‬ ‫הגענו בשבוע שעבר.‬
‫בקפלי, הגלים גדולים כמו האישיות שלנו.‬
‫הנחשול החשוף‬ ‫מעניק להם נקודת שבירה עקבית ופנויה.‬
‫זה ממש נחמד.‬
‫יש כאלה הרואים בגלישה כענף ספורט,‬
‫אבל הדרך בה בבה לו אן גולשת דומה לאומנות.‬
‫היא באמת גולשת מדהימה.‬
‫היא יכולה להציב קדימה איזו רגל שתרצה,‬ ‫בסגנון גופי או רגיל.‬
‫אין הרבה גולשים שיכולים לעשות את זה.‬
‫מעטים עוד יותר יכולים לעשות את זה‬ ‫באמצע ירידה מהגל תוך ריחוף באוויר.‬
‫גבירותיי ורבותיי, בבה לו אן.‬
‫דוטי התחילה לגלוש רק לאחרונה,‬ ‫אבל היא ממש נהנית.‬
‫היא גם התגרשה לאחרונה.‬
‫- גט -‬
‫אחרי שהיא חזרה מהעבודה‬ ‫ומצאה את בעלה במיטה עם שיננית,‬
‫היא הפכה את הים למאהב שלה.‬
‫היא רכבה על הגלים בפזיזות ללא מעצורים,‬ ‫על גלשן בשם "סוזי".‬
‫תגידי שלום למצלמות, דוטי.‬
‫סי.פי, ראשי התיבות של קורינתיה פנטופוליס,‬ ‫היא גולשת מצוינת.‬
‫היא עיוורת בעין אחת, אין לה תפיסת מרחב,‬
‫אבל נראה שזה לא עוצר אותה.‬
‫לא צריך שתי עיניים‬ ‫כדי לראות כמה שהיא טובה.‬
‫תראו אותה.‬
‫כשהיא לא עסוקה באילוף גלים פרועים על הגלשן‬
‫סי.פי כותבת ספר,‬
‫רומן הרפתקאות על ארבע גולשות‬ ‫הפותרות תעלומות בזמנן הפנוי.‬
‫- זרמים משונים -‬
‫אני לא בטוחה מתי היא תסיים לכתוב‬
‫אבל אני אוהבת את הפתיחה של אחת התעלומות.‬ ‫זמרת אופרה נמצאה במים הרדודים‬
‫כשכוכב נינג'ה תקוע בגבה.‬
‫זה ספר טוב לחוף, זה בטוח.‬
‫התאספנו כאן בחופי קפלי,‬
‫מרחק של 20 ק"מ מאיי קונו הדומים לתותים,‬ ‫לשבוע של שמש וכיף.‬
‫אחר כך נתפצל ונפנה לדרכינו.‬
‫בבה לו אן נוסעת לסיאטל.‬
‫היא לא תגלוש על הגלים הערים באלפי פוינט,‬
‫היא תבצע קפיצת בסיס ממחט החלל.‬
‫דוטי והגלשן שלה, סוזי, ייסעו ליפן.‬
‫סי.פי עוזבת כדי להקדיש זמן רב יותר‬
‫לבישול העלילות החכמות של תעלומות הרצח שלה.‬
‫ואני מתכוונת לרדוף אחרי השמש ברחבי העולם‬
‫בחיפוש אחר הגלים הגדולים ביותר‬ ‫ואחר האנשים הידידותיים ביותר,‬
‫בזמן שאני מגלה את עצמי לאורך הדרך,‬
‫כשאני קופצת למים עם הגלשן תחילה.‬
‫עם כל הלב והנשמה,‬
‫רק הגלשן שלי ושכבה עבה של שעווה.‬
‫זה מעולה.‬
‫חשוב מאוד לארוז למסע כזה.‬
‫צריך לארוז בחוכמה ומתוך כוונה.‬
‫אני בוחרת לארוז שעווה לגלשן…‬
‫- סטיקי פיט‬ ‫שעווה -‬
‫בגד ים, חרצית אחת,‬
‫שלוש מגבות,‬ ‫מחרוזת המזל שלי שעשויה צדפי פוקה,‬
‫קרם שיזוף עם מקדם הגנה 150,‬
‫שתי מצלמות חד-פעמיות, שיחון אנגלית-מאורית,‬
‫רומן חוף זול,‬ ‫"זרם האהבה", מאת אליס ט. טאונסנד,‬
‫תצלומים של הגולשת האגדית‬ ‫קתי קונר-זקרמן,‬
‫מקלות קטורת, שבעה,‬
‫אקדח זיקוקים, משקפי שמש,‬
‫טוטם מסתורי, מצ'טה,‬
‫בנוסף ליכולת לזרוק את כל זה‬ ‫ולקבל את מה שהחיים יזמנו לי.‬
‫סליחה, גברתי, נראה שהמזוודה שלך בלונדון.‬
‫- הוואי -‬
‫- קאבו סאן לוקאס -‬
‫אין כמו רוח קרירה אחרי טיסה של שלוש שעות.‬
‫ואין רוח קרירה יותר‬ ‫מאשר במים הזכים של ים קורטס.‬
‫אני מתחילה את חיפושיי אחר הגל המושלם‬ ‫כאן בקאבו סאן לוקאס.‬
‫- קאבו סאן לוקאס -‬
‫פעם זו הייתה עיר מנומנמת,‬ ‫אותה ביקרו רק גולשים נודדים,‬
‫אך כיום קאבו סאן לוקאס‬ ‫הפכה ליעד תיירותי שאין להחמיצו.‬
‫העיר ידועה בחיי הלילה הפרועים שלה,‬
‫וכיום התיירים נוהרים למקומות בילוי רבים‬ ‫כגון "סניור צ'יצ'י" או "בת הים השיכורה".‬
‫אבל לא באתי לשתות מרגריטות מאקווריום‬
‫או כדי לצפות בתחרויות חולצה רטובה.‬
‫באתי הנה לגלוש.‬
‫מגניב.‬
‫יש כאן המון צעירים אבודים‬ ‫בחופשת האביב שלהם,‬
‫דור שלם של בני נוער‬ ‫שלא מצאו את דרכם הביתה.‬
‫בליינים שיכורים המסרבים להתבגר.‬
‫כולם רוקדים על החול בחוף,‬
‫לוגמים את מימיו של אותו מעיין מיתולוגי.‬
‫אלה מים היכולים להמריצם‬ ‫ולשמור אותם צעירים לנצח.‬
‫כשנמצאים במי האוקיינוס,‬
‫מרגישים תמיד במים הרדודים של ילדותנו.‬
‫שמש בלי סוף.‬
‫גלים בלי סוף.‬
‫נעורים בלי סוף.‬
‫באופן כללי,‬ ‫היו כמה גלים מעולים בקאבו סאן לוקאס.‬
‫אבל אם ארצה למצוא את הגל המושלם,‬
‫עליי להתאמץ יותר‬ ‫ולהגיע למקומות שאינם מתוירים.‬
‫היי, מותק!‬ ‫כשתסיימי שם, אולי תצטרפי אלינו לדרינק?‬
‫אולי בפעם אחרת.‬
‫חלקלק.‬
‫שתוק. לא שמעתי שאתה אמרת משהו.‬
‫- סיבוב גלישה -‬
‫- מפרץ טסמניה -‬
‫- אי הטרס -‬
‫- מקום לא ידוע,‬ ‫משולש ברמודה -‬
‫- איי הפסחא -‬
‫- חוף בונג'י -‬
‫חיפושיי אחר הגל המושלם המשיכו כאן.‬
‫- חוף מאבריקס -‬
‫המכה של עולם הגלישה, מאבריקס.‬
‫הגלים שם מגיעים לגובה של מעל 20 מטרים‬
‫וזהו אתר חובה לכל מי שגולש על גלים גדולים.‬
‫אז לפני שאצא בכלל עם הגלשן אל המים,‬ ‫ידעתי שעליי להתכונן.‬
‫עשיתי מדיטציה ארבע פעמים ביום,‬
‫פעמיים יותר מהרגיל עבורי.‬
‫דמיינתי את עצמי כזאבה ואת הגלים כעופרים.‬
‫דמיינתי את עצמי כדוב,‬ ‫ואת הגלים כדגי סלמון שחלפו על פניי.‬
‫וצפיתי בגלים מהחוף, מהצוקים, באמצע הלילה,‬
‫תמיד צפיתי בהם,‬ ‫כיליתי אותם במבטי, למדתי מהם.‬
‫ומבלי לשים לב, הייתי מוכנה.‬
‫בחרתי לגלוש על המפלצת‬ ‫עם חברתי הוותיקה, נדיה.‬
‫היא הייתה אחות בסרייבו,‬
‫ואז הפכה לנזירה בקפדוקיה.‬
‫עכשיו היא רכבה על ענקים.‬
‫הייתי משקרת לו הייתי אומרת שלא חשתי מתח.‬
‫גלים כאלה מזכירים לך כמה קטנה את.‬
‫לא יותר מגרגר חול באוקיינוס.‬
‫גרגר אורז בכף ידו האוהבת של אלוהים.‬
‫הצלחתי לגלוש על גל של 15 מטרים‬
‫והתכוננתי להמריא‬ ‫לאחד מהרקיעים בהם הייתה נדיה.‬
‫רכיבה על גל כזה היא תחושה מדהימה.‬
‫זו עוצמה טהורה.‬
‫כוח טהור.‬
‫לרגע, חשבתי שמצאתי את זה,‬
‫את הגל אותו חיפשתי.‬
‫אבל כשזה נגמר, ידעתי שעוד לא מצאתי אותו.‬
‫זה היה הגל המושלם של נדיה, לא שלי.‬
‫החיפוש ממשיך.‬
‫בטוסקנה החלטתי לוותר על הגלים.‬
‫לא, הגעתי לכאן מסיבה אחרת לגמרי.‬
‫הגעתי לבקר אהבה ישנה.‬
‫אנג'לו אלפוליני.‬
‫במהרה הבנו‬ ‫שהזמן שחלף לא העיב על הקשר בינינו.‬
‫שוטטנו באזורי הכפר‬ ‫וקיימנו דיונים פוליטיים, פילוסופיים,‬
‫דיברנו על נושאים שונים, על אהבה ועל החיים,‬
‫דיברנו על התרשמותנו מהקולנוע האיטלקי.‬
‫דיברנו על יין‬
‫ועל יתרונותיהם של ענבים‬ ‫הדחוסים בחביות עץ נושנות.‬
‫הכנו ריגטוני ומוצרלה טרייה,‬
‫ונהניתי מהריזוטו הטוב ביותר שטעמתי בחיי.‬
‫אבל באותה המהירות בה החל ביקורי,‬
‫הוא גם הסתיים.‬
‫השמש זרחה ואני יצאתי,‬
‫וחזרתי למסע שלי ולחיפושי אחר הגל המושלם.‬
‫להתראות, אהובי.‬
‫- סיבוב גלישה -‬
‫באגם מישיגן‬ ‫השתנו בחליפות הגלישה שלנו כדי להתחמם.‬
‫בינתיים, בתאילנד, הגלים לא נמשכו זמן רב.‬
‫אבל מצאתי מזכרת לכל החיים.‬
‫בסך הכול, זה היה שבוע טוב.‬
‫ועדיין, משהו היה חסר.‬
‫הלכתי לאיבוד.‬
‫ככל שהמשכתי לנדוד,‬ ‫כך הרגשתי איך הכול נשמט ממני.‬
‫האם יש בכלל גל מושלם?‬
‫בחופי קילוקילו שיתפתי בצרותיי את אאוליאי,‬
‫גולש מקומי שהאמין שהמפתח למציאת הגל המושלם‬
‫טמון בחומרים פסיכוטרופים.‬
‫הם קראו לזה "גסטאני".‬
‫זהו חומר שמקורו בפרח הגדל על גזעי מנגרובים‬
‫אשר אותו אוכלים עטלפים,‬ ‫שבתורם, מפרישים אותו כצואה,‬
‫אשר אותה מגרדים מקירות מערות,‬
‫לפני שתוגש בתוך תה.‬
‫זו התשובה שחיפשתי?‬
‫באותו הלילה,‬ ‫אאוליאי הוביל אותי במורד נהר סנאפו,‬
‫למפגש עם בת שבט זקנה‬ ‫הידועה רק בכינוי "וללה".‬
‫גילה של וללה, כך נטען, היה מעל מאה שנים‬
‫והיא הדריכה מטיילים אבודים רבים.‬
‫פחדתי, אבל בחרתי להמשיך,‬ ‫בציפייה שכך אוכל למצוא את הגל המושלם.‬
‫ראיתי אותם. את הגלים המושלמים.‬
‫ולראשונה,‬ ‫הרגשתי שהם קרובים אליי יותר מאי פעם.‬
‫- עומאן -‬
‫יש דרכים קלות יותר‬ ‫להגיע לחוף הים הערבי של עומאן.‬
‫- חולות שרקייה,‬ ‫עומאן -‬
‫מספר שדות תעופה יכולים לחסוך מהמטיילים‬ ‫את המסע המפרך בחולות שרקייה.‬
‫אבל בצורה הזו,‬ ‫אותם מטיילים מחמיצים את גלי המדבר.‬
‫ים של דיונות שקפאו בזמן.‬
‫לא יכולתי להגיע לעומאן מבלי לבקר שם.‬
‫איזה סט מטורף.‬
‫התה טוב.‬
‫ג'קסון אמר לי שזהו צ'אי קראק,‬ ‫משקה מקומי ופופולרי.‬
‫פגשתי את ג'קסון באזור שבירת הגלים‬ ‫במנהטן ביץ'.‬
‫בזמנו, הוא היה מכור לגלישה יותר ממני.‬
‫הוא יצא לגלוש עם שחר,‬ ‫במשך שבעה ימים בשבוע, בכל מזג אוויר.‬
‫אז הוא ויתר על הכול.‬
‫כששאלתי אותו מדוע הוא הפסיק לגלוש,‬ ‫היה ברור שהוא לא רצה לדבר על זה.‬
‫בסדר גמור.‬
‫יש כאלה שהאובססיה מכלה אותם.‬
‫זה סוג של דיבוק שאפשר ללכת לאיבוד בו,‬ ‫עד שהוא הופך לכל מה שנותר לך.‬
‫איני יודעת מה קרה לג'קסון,‬
‫אך אני חושבת שהוא רצה לשים מדבר שלם‬ ‫בינו לבין הגלים.‬
‫נראה שהיום הוא רק רוצה לשזור.‬
‫כשהוא שואל לשלומי,‬ ‫אני מספרת לו על החיזיון שלי.‬
‫המפלצת, הערפל, הגל המושלם.‬
‫הוא פשוט צוחק.‬
‫לא הייתי צריכה להעביר דרשה לאתאיסט.‬
‫לאחר מכן, נדמה שג'קסון פשוט נמוג,‬
‫הוא אבד בנבכי האפר של משהו במחשבותיו.‬
‫ביי, ג'קסון.‬
‫תודה על השטיח.‬
‫הימים הבאים היו קשים.‬
‫לא הצלחתי להוציא מהראש‬ ‫את אותה תמונה של הגלים המושלמים.‬
‫הם נכנסו לנשמתי והחלו להשפיע על השינה שלי.‬
‫אז יצאתי למקום היחיד‬
‫בו ידעתי שאוכל להפוך את מה שראיתי למציאות.‬
‫- מזרח סאסקס -‬
‫היא נמצאת במזרח סאסקס.‬
‫עיירת החוף השקטה הזו‬ ‫אינה ידועה כאתר גלישה יוצא דופן.‬
‫- הייסטינגס, אנגליה -‬
‫אך כשהרוחות מתחילות לנשב‬ ‫וכשהערפל אופף את הים, הכול משתנה,‬
‫וכפר קטן זה הופך לאחד המקומות‬ ‫עם הגלים הכי מטורפים בעולם.‬
‫מגניב.‬
‫כשהגעתי הנה, פורסמה התראת ערפל.‬
‫האדים והרסס חרגו מהגבול המותר‬
‫והמציל החל להסיג את כל הגולשים לחוף.‬
‫מושלם. יותר גלים בשבילי.‬
‫זה היה בדיוק כפי שראיתי בעיני רוחי.‬
‫ללא שמיים, ללא מים.‬
‫רק אני והערפל.‬
‫ידעתי שאני קרובה.‬
‫ואז שמעתי אותו.‬
‫שמעתי את נהמת הגל שהלך ונבנה.‬
‫האם זה היה זה?‬
‫האם זה…‬
‫הכול התערפל.‬
‫רגע אחד חייתי את מה שראיתי בדמיוני,‬ ‫וברגע הבא…‬
‫הימים חלפו ואני התקשיתי להשלים עם כישלוני.‬
‫בלונדון קיבלתי את המזוודה האבודה שלי.‬
‫אבל החפצים שארזתי כבר לא היו מוכרים לי.‬
‫חפצים אישיים של אדם זר.‬
‫של מי החרצית הזו?‬
‫של מישהי זרה שהאמינה בגל המושלם.‬
‫בחופי פרו הבנתי שהגלישה כבר לא מתאימה לי.‬
‫אולי אוכל לפתח מיומנות כמו ג'קסון.‬
‫אולי אוכל להכין ספלים מקרמיקה.‬
‫כולם אוהבים ספלים.‬
‫ספל, המתנה המושלמת לכל אירוע.‬
‫ידעתי שהגיע הזמן להמשיך הלאה.‬
‫התכוונתי להיכנס פנימה ולוותר,‬ ‫אלא שאז, כמו בחיזיון תעתועים,‬
‫דמות הופיעה.‬
‫הכרתי אותו מאיפשהו.‬
‫אבל מאיפה? איפה הכרתי אותו?‬
‫אז הבנתי.‬
‫מפעיל המגדלור שלי. לבוש בסוג של חלוק?‬
‫זה צמיד של מחלקת אשפוז פסיכיאטרי?‬
‫הוא זיהה מייד את הייאוש שבעיניי‬ ‫ושאל מה קרה.‬
‫תוך שהוא מאבד את הכרתו ושב אליה חליפות,‬
‫סיפרתי לו על מסע החיפוש שלי‬ ‫ועל כישלוני העלוב.‬
‫הוא אמר שהוא מכיר את הדרך.‬
‫לפחות ככה זה נשמע.‬
‫"אראה לך את הגלים המושלמים."‬
‫"תודה", אמרתי,‬ ‫"אבל אני כבר לא מאמינה בזה יותר".‬
‫"זה מסלול של יום אחד, לאור מנורת שמן."‬
‫בהתחלה חששתי.‬
‫הוא היה שיכור‬ ‫וחלוק בית החולים נסך בי עוד פחות ביטחון.‬
‫אלא שהיה משהו בעיניו‬ ‫שגרם לי לרצות לסמוך עליו.‬
‫אז באתי אחריו ללב הג'ונגל הפרואני.‬
‫לא היה שם שביל, סימון או סדר.‬
‫הוא הלך בכיוון המצפן שבראשו.‬
‫הג'ונגל היה פורה באופן שלא הרפה.‬
‫היה חם, לח ומלא יתושים וצמחים רעילים.‬
‫הג'ונגל לא רצה אותנו שם‬ ‫והוא נלחם בנו כדי לגרום לנו לצאת.‬
‫מה עשיתי? באמת עקבתי אחרי איש זר‬ ‫לתוך הטירוף האלים הזה?‬
‫יש לו קעקוע בצוואר?‬
‫הוא תמיד היה שם?‬
‫בשלב מסוים הוא פנה ואמר,‬
‫"רוח היער נמצאת איתנו עכשיו".‬
‫התפללתי שהוא צודק.‬
‫חלקנו משמרות לילה‬ ‫בניסיון לזהות פומות מתקרבות.‬
‫הוא הלך לישון לפניי ולא התעורר עד הבוקר.‬
‫רק בשעות אחר הצהריים ראינו את זה.‬
‫ניתן היה להבחין בהבהוב כחול בים הירוק.‬
‫עקבנו אחריו, כמו אחר עמוד אש.‬
‫והנה הם היו שם, בדיוק כפי שהוא הבטיח.‬
‫הגלים המושלמים.‬
‫הם היו באמת יפהפיים.‬
‫זה היה פלא ממש.‬
‫רציתי להיכנס לגלים האלה‬ ‫ולחוות אותם במהירות האפשרית.‬
‫אבל ככל שהתקרבתי אליהם,‬
‫הבחנתי במשהו בחול.‬
‫האם זה היה הגלשן שלי?‬
‫אבל איך?‬
‫הבנתי שעמדתי בדיוק במקום ממנו יצאתי לדרך‬
‫ובכל זאת, הנה היא הייתה: שלמות.‬
‫איך זה יכול להיות? מה השתנה?‬
‫אחרי הכול, אני היחידה שהשתניתי.‬
‫החיפוש עיוור אותי.‬
‫כל הזמן הזה חיפשתי גלים‬ ‫שלא היה צורך למצוא.‬
‫האם לכך הוא התכוון כל הזמן הזה?‬
‫האם הוא רצה לגרור אותי ברחבי הג'ונגל‬ ‫כדי להתחבר אליי ולשנות את נקודת מבטי?‬
‫לפתע, המסע שעברתי חזר והציף אותי‬
‫ואיתו חזרו כל הגלים עליהם גלשתי.‬
‫הגלים בקפלי, בקאבו, במאבריקס,‬
‫במישיגן, בקילוקילו,‬
‫וכאן בוולפראיסו.‬
‫כולם תמיד היו מושלמים.‬
‫כולם תמיד יהיו מושלמים.‬
‫מעולה!‬
‫חזרתי הביתה, לחופי קפלי,‬ ‫טעונה בהשקפה חדשה על החיים.‬
‫אבל לא הייתי לבד.‬
‫אחרי שנאבקה באליגטורים במערב אוסטרליה,‬
‫ולאחר שכבשה בטיפוס חופשי‬ ‫את פסגת מונולית אל קפיטן,‬
‫בבה לו אן שמחה מאוד על ההזדמנות‬ ‫לבלות ולהירגע בגלישה על הגלים הנוחים.‬
‫גם דוטי חזרה,‬
‫והיא הביאה איתה חבר חדש,‬ ‫טושיו מצודה והגלשן שלו, "חואקין".‬
‫ותראו מי הגיעה לומר שלום.‬
‫סי.פי.‬
‫אחרי שנרכשו זכויות ההסרטה לרומן הראשון שלה‬
‫סי.פי החלה לעבוד על ספרה הבא.‬
‫הפעם, ארבע הגולשות שלנו‬ ‫מסתננות לכנופיית אופנוענים מסוכנת…‬
‫- לחישות בגלים -‬
‫כדי לטהר את שמן‬ ‫ואולי גם לזכות בתחרות הגלישה ברדונדו ביץ'.‬
‫זה נשמע מסקרן.‬
‫בכל הקשור אליי, המסע שלי מסתיים כאן.‬
‫שמש בלי סוף.‬
‫גלים בלי סוף.‬
‫כשנמצאים על הגלשן, מרגישים חיים,‬
‫מרגישים ביטחון בדממת הקיץ,‬ ‫בזמן שמאיצים אל האין-סוף.‬
‫אין שם תמורה או פרס.‬
‫אין דבר לרדוף או למצוא.‬
‫אתה כבר שם.‬
‫מחליק על הים.‬
‫אז מתרחשת השלמות.‬
‫אז הזמן נעצר וליבך נפתח.‬
‫זה עשוי להימשך רק שנייה אחת,‬
‫אבל ברגע שהגל נשבר,‬
‫כל מה שצריך לעשות הוא לחתור החוצה‬ ‫ולתפוס אותו שוב.‬
‫ושוב.‬
‫תרגום כתוביות: גיא ברדך‬